CELEX: 62019CB0047
Language: el
Date: 2019-10-07 00:00:00
Title: Υπόθεση C-47/19: Διάταξη του Δικαστηρίου (ένατο τμήμα) της 7ης Οκτωβρίου 2019 [αίτηση του Finanzgericht Hamburg - Γερμανία) για την έκδοση προδικαστικής αποφάσεως] – HA κατά Finanzamt Hamburg-Barmbek-Uhlenhorst (Προδικαστική παραπομπή – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/ΕΚ – Άρθρο 132, παράγραφος 1, στοιχεία η' έως ι' – Διάφορες απαλλαγές οι οποίες συνδέονται με τα παιδιά ή τους νέους, τη σχολική ή την πανεπιστημιακή εκπαίδευση – Μαθήματα κυματοδρομίας και ιστιοπλοΐας για σχολικά και πανεπιστημιακά ιδρύματα – Σχολική εκδρομή)

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/9
            
         
      Διάταξη του Δικαστηρίου (ένατο τμήμα) της 7ης Οκτωβρίου 2019 [αίτηση του Finanzgericht Hamburg - Γερμανία) για την έκδοση προδικαστικής αποφάσεως] – HA κατά Finanzamt Hamburg-Barmbek-Uhlenhorst
      (Υπόθεση C-47/19) (1)
      
      (Προδικαστική παραπομπή - Κοινό σύστημα φόρου προστιθέμενης αξίας (ΦΠΑ) - Οδηγία 2006/112/ΕΚ - Άρθρο 132, παράγραφος 1, στοιχεία η' έως ι' - Διάφορες απαλλαγές οι οποίες συνδέονται με τα παιδιά ή τους νέους, τη σχολική ή την πανεπιστημιακή εκπαίδευση - Μαθήματα κυματοδρομίας και ιστιοπλοΐας για σχολικά και πανεπιστημιακά ιδρύματα - Σχολική εκδρομή)
      (2020/C 77/12)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Hamburg
      
         Διάδικοι στην υπόθεση της κύριας δίκης
      
      HA
      κατά
      Finanzamt Hamburg-Barmbek-Uhlenhorst
      
         Διατακτικό
      
      
                  1)
               
               
                  Η έννοια της «σχολικής ή πανεπιστημιακής εκπαίδευσης» του άρθρου 132, παράγραφος 1, στοιχεία θ' και ι', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, πρέπει να ερμηνευθεί ως μη καλύπτουσα τα μαθήματα κυματοδρομίας και ιστιοπλοΐας που παραδίδονται από σχολές κυματοδρομίας και ιστιοπλοΐας, όπως αυτές της υποθέσεως της κύριας δίκης, για σχολικά ιδρύματα ή για πανεπιστήμια, στα οποία τα μαθήματα αυτά ενδέχεται να εμπίπτουν, αντιστοίχως, στο πρόγραμμα αθλητικών δραστηριοτήτων ή στην εκπαίδευση των καθηγητών φυσικής αγωγής και να συνυπολογίζονται στη βαθμολογία.
               
            
                  2)
               
               
                  Η έννοια των παροχών υπηρεσιών «οι οποίες συνδέονται στενά με την προστασία των παιδιών και των νέων» του άρθρου 132, παράγραφος 1, στοιχείο η', της οδηγίας 2006/112, πρέπει να ερμηνευθεί ως μη καλύπτουσα τα μαθήματα κυματοδρομίας και ιστιοπλοΐας που παραδίδονται από σχολές κυματοδρομίας και ιστιοπλοΐας, όπως αυτές της υποθέσεως της κύριας δίκης, ανεξαρτήτως του κατά πόσον τα μαθήματα αυτά παραδίδονται στο πλαίσιο σχολικής εκδρομής.
               
            
         (1)  EE C 131 της 8.4.2019.